# Instrucţiuni de lucru

- Înaintea oricăror intervenţii asupra sculei electrice scoateţi cablul de alimentare afară din priză.

- Atenţie la trasarea de canale în pereţi portanţi, vezi paragraful „Indicaţii privind statica“.

- Fixaţi piesa de lucru dacă stabilitatea acesteia nu este asigurată prin propria sa greutate.

- Nu suprasolicitaţi scula electrică într-atât încât aceasta să se oprească din funcţionare.

- După o solicitare puternică, lăsaţi scula electrică să meargă în gol timp de câteva minute pentru ca accesoriul să se răcească.

- Nu folosiţi scula electrică împreună cu un suport pentru maşini de retezat cu disc abraziv.

- Nu atingeţi discurile de şlefuire şi de tăiere înainte ca acestea să se fi răcit. Discurile se înfierbântă puternic în timpul lucrului.

## Degroşare

- Nu întrebuinţaţi niciodată discuri de tăiere pentru degroşare.

Cu un unghi de atac de 30° până la 40° veţi obţine cele mai bune rezultate la degroşare. Deplasaţi înainte şi înapoi scula electrică, apăsând-o moderat. Astfel piesa de lucru nu se va înfierbânta prea tare, nu se va păta şi nu vor se vor forma crestături pe aceasta.

## Disc de şlefuire în evantai

Cu discul de şlefuire în evantai (accesoriu) puteţi prelucra, de asemenea, suprafeţe şi profiluri curbate. Discurile de şlefuire în evantai au o durată de viaţă utilă considerabil mai lungă, un nivel mai de zgomot mai scăzut şi temperaturi de şlefuire mai reduse decât discurile de şlefuire clasice.

## Tăierea de separare a metalului

- La tăierea cu mijloace abrazive cu strat de diamant, folosiţi întotdeauna apărătoarea de protecţie pentru tăiere (14).

La tăiere, lucraţi cu avans moderat, adaptat la materialul de prelucrat. Nu apăsaţi discul de tăiere, nu-l înclinaţi şi nu-l faceţi să oscileze.

Nu frânaţi prin contrapresare laterală discurile de tăiere care se mai mişcă încă din inerţie.

×

Scula electrică trebuie condusă întotdeauna în contrasens. În caz contrar, există pericolul ca aceasta să fie împinsă afara din tăietură în mod necontrolat. La tăierea profilelor şi ţevilor pătrate cel mai bine începeţi tăierea din locul cu secţiunea cea mai mică.

## Tăierea pietrei

- La tăierea pietrei trebuie asigurată aspirarea corespunzătoare a prafului rezultat.

- Purtaţi mască de protecţie împotriva prafului.

- Scula electrică poate fi folosită numai pentru tăiere/şlefuire uscată.

La tăierea pietrei este recomandat să foloseşti un disc de tăiere diamantat.

În cazul utilizării apărătoarei de aspirare pentru tăiere de separare, cu sanie de ghidare (23), aspiratorul trebuie să fie autorizat pentru aspirarea pulberilor de piatră. Bosch oferă aspiratoare adecvate.

Porniţi scula electrică şi aşezaţi-o cu partea frontală a saniei de ghidare pe piesa de lucru. Împingeţi scula electrică cu avans moderat, adaptat la materialul de prelucrat.

La tăierea materialelor deosebit de dure, precum betonul cu un conţinut ridicat de pietriş, discul de tăiere diamant se poate supraîncălzi şi suferi astfel deteriorări. Un indiciu clar în această privinţă poate fi coroana de scântei din jurul discului de tăiere diamantat.

Întrerupe în acest caz procesul de tăiere şi lasă pentru scurt timp discul de tăiere diamantat să se rotească în gol la turaţie maximă, pentru a se răci.

Scăderea perceptibilă a avansului de lucru şi o coroană de scântei care înconjoară discul de tăiere diamantat indică tocirea acestuia. Acesta poate fi reascuţit prin tăieri scurte în material abraziv, de exemplu, în cărămizi din var cu nisip.

## Indicaţii privind statica

Fantele din pereţii portanţi sunt supuse reglementărilor specifice ţării de utilizare. Aceste prescripţii trebuie neapărat respectate. Înainte de începerea lucrului, consultaţi specialistul responsabil în statica clădirilor, arhitectul sau conducerea şantierului.