# Пускане в експлоатация

- Съобразявайте се с напрежението в захранващата мрежа! Напрежението на захранващата мрежа трябва да съответства на данните, изписани на табелката на електроинструмента. Уреди, обозначени с 230 V, могат да бъдат захранвани и с напрежение 220 V.

При използване на електроинструмента с мобилни генератори на ток, които нямат достатъчно резерви от мощност, респ. нямат подходящо регулиране на напрежението с подсилване на пусковия ток, може да се стигне до ограничения на мощността или нетипично поведение при включване.

Моля, имайте предвид пригодността на използвания от Вас генератор на ток, по-конкретно по отношение на мрежовото напрежение и честота.

## Включване и изключване

За въвеждане в експлоатация на електроинструмента избутайте пусковия превключвател (2) напред и го натиснете.

За фиксиране на пусковия превключвател (2) избутайте пусковия превключвател (2) още напред.

За да изключите електроинструмента, отпуснете пусковия превключвател (2), респ. ако той е фиксиран, натиснете пусковия превключвател (2) за кратко и го отпуснете.

Изпълнение на превключвателя без фиксиране (специфично за страната):

За въвеждане в експлоатация на електроинструмента избутайте пусковия превключвател (2) напред и го натиснете.

За да изключите електроинструмента, отпуснете пусковия прекъсвач (2).

- Преди ползване проверявайте шлифоващите инструменти. Шлифоващият инструмент трябва да е монтиран безукорно и да може да се върти свободно. Оставяйте за проба инструмента да се върти в продължение на най-малко 1 минута. Не използвайте повредени, биещи или вибриращи шлифоващи инструменти. Повредени шлифоващи инструменти могат да се разрушат и да предизвикат наранявания.

## Защита срещу повторно включване

## (GWS 2000 J/GWS 2200 J/GWS 2400 J)

Защитата срещу повторно включване предотвратява неконтролираното включване на електроинструмента след прекъсване на захранването.

За да включите отново електроинструмента поставете пусковия превключвател (2) в изключена позиция и отново включете електроинструмента.

## Плавно включване

## (GWS 2000 J/GWS 2200 J/GWS 2400 J)

Електронният плавен пуск ограничава въртящия момент при включване и позволява стартиране на електроинструмента без тласъци.

Указание: Ако веднага след включване електроинструментът започва да работи на максимални обороти, са повредени плавният пуск и защитата от повторен пуск. Изпратете незабавно електроинструмента на сервизната служба (за адресите вж. раздел „Сервизна служба и консултация за приложения“).