# Namestitev zaščitne opreme

- Pred začetkom kakršnih koli del na električ‌nem orodju izvlecite omrežni vtič iz vtičnice.

Opomba: po lomu brusilnega koluta med obratovanjem ali pri poškodovanju prijemal na zaščitnem pokrovu/na električnem orodju, morate električno orodje takoj poslati na servsno službo; naslovi so navedeni v odstavku „Servisna služba in svetovanje uporabnikom“.

## Zaščitni pokrov za brušenje

Zaščitni pokrov (6) namestite na steblo vretena. Položaj zaščitnega pokrova (6) prilagodite svojemu delu in pritrdite zaščitni pokrov (6) z nastavitvenim vijakom (7).

- Nastavite zaščitni pokrov (6) tako, da se prepreči izmet isker v smer uporabnika.

## Zaščitni pokrov za rezanje

- Pri rezanju z vezanimi brusilnimi sredstvi vedno uporabljajte zaščitni pokrov za rezanje (14).

- Pri rezanju kamna morate poskrbeti za zadostno odsesavanje prahu.

Zaščitni pokrov za rezanje (14) se namesti tako kot zaščitni pokrov za brušenje (6).

## Pokrov za odsesavanje za rezanje z vodili

Za montažo odsesovalnega pokrova za rezanje z vodili (23) upoštevajte navodila za uporabo odsesovalnega pokrova.

## Dodatni ročaj

- Svoje električno orodje uporabljajte zgolj z dodatnim ročajem (3).

Dodatni ročaj (3) privijte glede na način izvajanja dela desno ali levo od glave gonila.

## Zaščita za roke

- Za izvajanje dela z gumijastim brusilnim krožnikom (18) ali z lončasto ščetko/kolutno ščetko/lamelno brusilno ploščo montirajte vedno tudi zaščito za roke. (16).

Zaščito za roke (16) pritrdite skupaj z dodatnim ročajem (3).