# Montering af slibeværktøj

- Træk stikket ud af stikkontakten, før der udføres arbejde på el‑værktøjet.

- Rør ikke ved slibe- og skæreskiverne, før de er kølet af. Skiverne bliver meget varmt under arbejdet.

Rengør slibespindlen (5) og alle dele, der skal monteres.

Tryk på spindellåsetasten (1) for at låse slibespindlen ved fastspænding og frigørelse af slibeværktøjerne.

- Aktivér kun spindellåsetasten, når slibespindlen står stille. Ellers kan el‑værktøjet blive beskadiget.

## Slibe-/skæreskive

Vær opmærksom på slibeværktøjernes dimensioner. Huldiameteren skal passe til holdeflangen. Brug hverken adaptere eller reduktionsstykker.

Sørg ved anvendelse af diamantskæreskiver for, at retningspilen på diamantskæreskiven og el-værktøjets omdrejningsretning (se retningspil på gearhovedet) stemmer overens.

Rækkefølgen ved montering kan ses på grafiksiden.

Slibe-/skæreskiven fastgøres ved at åbne spændemøtrikken (10) og spænde denne med tapnøglen se Lynspændemøtrik .

- Når slibeværktøjet er monteret, kontrolleres det for korrekt montering og at det kan bevæges frit, før el-værktøjet tændes. Sørg for, at slibeværktøjet ikke rager imod beskyttelseskappen eller andre dele.

×

I holdeflangen (8) er der rundt om centreringskraven indsat en plastdel (O-ring). Hvis O-ringen mangler eller er beskadiget, skal holdeflangen (8) altid udskiftes før videre anvendelse.

## Lamelslibeskive

- Ved arbejde med lamelslibeskiven skal du altid montere håndbeskyttelsen (16).

## Gummislibetallerken

- Ved arbejde med gummislibetallerkenen (18) skal du altid montere håndbeskyttelsen (16).

Rækkefølgen ved montering kan ses på grafiksiden.

Før montering af gummislibetallerkenen (18) skal du altid montere de 2 afstandsskiver (17) på slibespindlen (5).

Skru rundmøtrikken (20) på, og spænd den med spændenøglen.

## Kopbørste/skivebørste

- Ved arbejde med kopbørste eller skivebørste skal du altid montere håndbeskyttelsen (16).

Rækkefølgen ved montering kan ses på grafiksiden.

Kopbørsten/skivebørsten skal kunne skrues så langt ind på slibespindlen, at den sidder tæt ind til slibespindelflangen for enden af slibespindelgevindet. Spænd kopbørsten/skivebørsten fast med en gaffelnøgle.