# Информация за излъчван шум и вибрации

Стойностите на емисии на шум са установени съгласно EN 60745‑2‑3.

Равнището А на генерирания от уреда шум обикновено възлиза на 97 dB(A); равнище на мощ‌ност на звука 108 dB(A). Неопределеност K = 3 dB.

Работете с шумозаглушители!

Пълната стойност на вибрациите ah (векторната сума по трите направления) и неопределеността K са определени съгласно EN 60745‑2‑3:

Шлифоване (грубо шлифоване):
ah = 7,5 m/s2, K = 1,5 m/s2,

Шлифоване с шкурка:
ah = 4,5 m/s2, K = 1,5 m/s2.

Посоченото в това ръководство за експлоатация ниво на вибрации е измерено по посочен в стандартите метод и може да служи за сравняване на различни електроинструменти. То е подходящо също и за предварителна ориенти‌ровъчна преценка на натоварването от вибрации.

Посоченото ниво на генерираните вибрации е представително за най-често срещаните при‌ложения на електроинструмента. Все пак, ако електроинструментът се използва за други дейности, с други работни инструменти или ако не бъде поддържан, както е предписано, равнището на генерираните вибрации може да се промени. Това може да увеличи значително сумарното натоварване вследствие на вибрациите за целия работен цикъл.

За точната преценка на натоварването от ви‌брации трябва да бъдат взимани предвид и периодите, в които електроинструментът е изключен или работи, но не се ползва. Това би могло значително да намали сумарното нато‌варване от вибрации.

Предписвайте допълнителни мерки за пред‌паз‌ване на работещия с електроинструмента от въздействието на вибрациите, например: техническо обслужване на електроинстру‌мен‌та и работните инструменти, поддържане на ръцете топли, целесъобразна организация на работните стъпки.