# Védőberendezés felszerelése

- Az elektromos kéziszerszámon végzendő bármely munka megkezdése előtt húzza ki a csatlakozó dugót a dugaszolóaljzatból.

Figyelem: Ha a csiszolókorong üzem közben eltörött, vagy ha a védőbúra vagy az elektromos kéziszerszám felvevő egységei megrongálódtak, az elektromos kéziszerszámot azonnal el kell küldeni a Vevőszolgálatnak, a címeket lásd a „Vevőszolgálat és alkalmazási tanácsadás“ fejezetben.

## Védőbúra csiszoláshoz

Tegye fel a (6) védőbúrát a tengelynyakra. Állítsa be a munkamenetnek megfelelően a (6) védőbúra helyzetét és reteszelje a (6) védőbúrát a (7) rögzítő csavarral.

- Állítsa be úgy a (6) védőbúra helyzetét, hogy a kezelő irányába ne léphessenek ki szikrák.

## Védőbúra daraboláshoz

- Ha kötött csiszolóanyaggal ellátott koronggal végez darabolást, használja mindig a darabolásra szolgáló (14) védőbúrát.

- Kőben végzett darabolási munkákhoz megfelelő porelszívásról kell gondoskodni.

A darabolásra szolgáló (14) védőbúrát ugyanúgy kell felszerelni, mint a csiszolásra szolgáló (6) védőbúrát.

## Elszívó búra daraboláshoz, vezetőszánnal

Az elszívóbúra felszereléséhez vezetősínnel való daraboláskor (23) vegye figyelembe az elszívóbúra használati útmutatóját.

## Pótfogantyú

- Az elektromos kéziszerszámát csak a (3) pótfogantyúval együtt használja.

A munkavégzési módszernek megfelelően csavarja fel a (3) pótfogantyút a hajtóműfej jobb vagy bal oldalára.

## Kézvédő

- A (18) gumi csiszolótárcsával vagy a fazékkefével / legyezős csiszolókoronggal végzendő munkákhoz mindig szerelje fel a (16) kézvédőt.

A (16) kézvédőt a (3) pótfogantyúval rögzítse.