# Aizsargierīces montāža

- Pirms elektroinstrumenta apkopes vai apkalpošanas izvelciet tā elektrokabeļa kontaktdakšu no barojošā elektrotīkla kontaktligzdas.

Piezīme. Ja darba laikā salūzt slīpēšanas disks vai tiek bojātas aizsargpārsega/elektroinstrumenta stiprināšanas ierīces, elektroinstruments nekavējoties jānosūta uz klientu apkalpošanas remonta darbnīcu, kuras adrese ir sniegta sadaļā „Klientu apkalpošanas dienests un konsultācijas par lietošanu“.

## Aizsargpārsegs slīpēšanai

Novietojiet aizsargpārsegu (6) uz darbvārpstas aptveres. Pārvietojiet aizsargpārsegu (6) stāvoklī, kas atbilst veicamā darba raksturam, un tad nostipriniet aizsargpārsegu (6) ar fiksējošo skrūvi (7).

- Pagrieziet aizsargpārsegu (6) tā, lai tiktu novērsta dzirksteļu lidošana elektroinstrumenta lietotāja virzienā.

## Aizsargpārsegs griešanai

- Izmantojot griešanai kompozītos slīpēšanas darbinstrumentus, vienmēr lietojiet aizsargpārsegu griešanai (14).

- Veicot akmens griešanu, nodrošiniet pietiekošu putekļu uzsūkšanu.

Aizsargpārsegs griešanai (14) ir nostiprināms līdzīgi, kā aizsargpārsegs slīpēšanai (6).

## Uzsūkšanas pārsegs darbam ar griešanas vadotni

Uzsūkšanas pārsega montāžai griešanai ar vadotni (23) ņemiet vērā uzsūkšanas pārsega lietotāja rokasgrāmatu.

## Papildrokturis

- Lietojiet savu elektroinstrumentu tikai kopā ar papildrokturi (3).

Atkarībā no veicamā darba rakstura, ieskrūvējiet papildrokturi (3) pārnesuma galvas labējā vai kreisajā pusē.

## Roku aizsargs

- Izmantojot darbam gumijas slīpēšanas pamatni (18), kausveida vai diskveida suku, kā arī segmentveida slīpēšanas disku, vienmēr nostipriniet uz instrumenta roku aizsargu (16).

Roku aizsargs (16) ir nostiprināms kopā ar papildrokturi (3).