# Montarea dispozitivelor de protecţie

- Înaintea oricăror intervenţii asupra sculei electrice scoateţi cablul de alimentare afară din priză.

Notă: După ruperea discului de şlefuire în timpul funcţionării sculei electrice sau în cazul deteriorării dispozitivelor de prindere de pe apărătoarea de protecţie/scula electrică, aceasta din urmă trebuie trimisă neîntârziat la centrul de asistenţă tehnică post-vânzare, adresele vezi paragraful „Serviciu de asistenţă tehnică post-vânzări şi consultanţă clienţi“.

## Apărătoare de protecţie pentru şlefuire

Puneţi apărătoarea de protecţie (6) pe gulerul axului. Adaptaţi poziţia apărătoarei de protecţie (6) la cerinţele procesului de lucru şi blocaţi apărătoarea de protecţie (6) cu şurubul de fixare (7).

- Reglaţi astfel apărătoarea de protecţie (6) , încât aceasta să împiedice zborul scânteilor în direcţia operatorului.

## Apărătoare de protecţie pentru tăiere

- La tăierea cu mijloace abrazive cu strat de diamant, folosiţi întotdeauna apărătoarea de protecţie pentru tăiere (14).

- La tăierea pietrei trebuie asigurată aspirarea corespunzătoare a prafului rezultat.

Apărătoarea de protecţie pentru tăiere (14) se montează la fel ca apărătoarea de protecţie pentru şlefuire (6).

## Apărătoare de aspirare pentru tăiere cu sanie de ghidare

Pentru montarea apărătoarei de aspirare în vederea tăierii cu sania de ghidare (23), ţine cont de instrucţiunile de utilizare a apărătoarei de aspirare.

## Mâner suplimentar

- Folosiţi-vă scula electrică numai împreună cu mânerul suplimentar (3).

Înşurubaţi mânerul suplimentar (3) în funcţie de modul de lucru, în partea dreaptă sau stângă a capului angrenajului.

## Apărătoare de mână

- Pentru lucrul cu discul-suport din cauciuc (18) sau cu peria oală/peria disc/discul de şlefuire evantai folosiţi întotdeauna apărătoarea de mână (16).

Fixaţi apărătoarea de mână (16) cu mânerul suplimentar (3).