# Informaţie privind zgomotul/vibraţiile

Valorile zgomotului emis au fost determinate conform EN 60745‑2‑3.

Nivelul de zgomot evaluat A al sculei elec‌trice este în mod normal: nivel presiune sonoră 97 dB(A); nivel putere sonoră 108 dB(A). Incertitudine K = 3 dB.

Purtaţi aparat de protecţie auditivă!

Valorile totale ale vibraţiilor ah (suma vectorială a trei direcţii) şi incertitudinea K au fost determinate conform EN 60745‑2‑3:

şlefuirea suprafeţelor (degroşare):
ah = 7,5 m/s2, K = 1,5 m/s2,

şlefuirea cu foaie abrazivă:
ah = 4,5 m/s2, K = 1,5 m/s2.

Nivelul vibraţiilor specificat în prezentele in‌strucţiuni a fost măsurat conform unei proce‌duri de măsurare standardizate şi poate fi utilizat la compararea diferitelor scule elec‌trice. El poate fi folosit şi pentru evaluarea provizorie a solicitării vibratorii.

Nivelul specificat al vibraţiilor se referă la cele mai frecvente utilizări ale sculei electrice. În eventualitatea în care scula electrică este utili‌zată pentru alte aplicaţii, împreună cu alte acce‌sorii decât cele indicate sau nu beneficiază de o întreţinere satisfăcătoare, nivelul vibraţiilor se poate abate de la valoarea specificată. Aceasta poate amplifica considerabil solicitarea vibra‌torie de-a lungul întregului interval de lucru.

Pentru o evaluare exactă a solicitării vibratorii ar trebui luate în calcul şi intervalele de timp în care scula electrică este deconectată sau funcţionează, dar nu este utilizată efectiv. Această metodă de calcul ar putea duce la reducerea considerabilă a valorii solicitării vibratorii pe întreg intervalul de lucru.

Stabiliţi măsuri de siguranţă suplimentare pen‌tru protejarea utilizatorului împotriva efectului vibraţiilor, ca de exemplu: întreţinerea sculei electrice şi a accesoriilor, menţinerea căldurii mâinilor, organizarea proceselor de muncă.